Lord’s - Wikipedia
St. John’s Wood, Londen
51°31′45.84″N 0°10′21.72″W﻿ / ﻿51.5294000°N 0.1727000°W﻿ / 51.5294000; -0.1727000Koördinate: 51°31′45.84″N 0°10′21.72″W﻿ / ﻿51.5294000°N 0.1727000°W﻿ / 51.5294000; -0.1727000
Marylebone Krieketklub (1814–hede)
Die Lord’s-krieketveld (afgekort as Lord’s) is 'n bekende krieketstadion in St John's Wood, 'n wyk in die Engelse hoofstad Londen. Die stadion bied sitplek vir 30 000 toeskouers en word deur die Marylebone Krieketklub (MCC) besit. Lord’s word dikwels The Home of Cricket ("die tuiste van krieket") genoem.
Lord’s se hoofpawiljoen
Lord’s is ook die tuiste van Engeland en Wallis se Krieketraad (ECB) sowel as die Europese Krieketraad (ECC). Dit is die tuiste van die Internasionale Krieketraad (IKR) se hoofkantoor, maar die IKR se administratiewe kantore is in 2005 na Doebai verskuif.
Die oudste sportmuseum ter wêreld is op Lord’s geleë en huisves onder ander die bekende urn van Die As-kompetisie.
Behalwe krieket kan hier ook ander sportsoorte soos bofbal, tennis en boogskiet beoefen word. Lord’s is tydens die 2012-Olimpiese Spele vir boogskiet ingespan.
2.1 Krieketwêreldbeker 1975
2.2 Krieketwêreldbeker 1979
2.3 Krieketwêreldbeker 1983
2.4 Krieketwêreldbeker 1999
2.5 Krieketwêreldbeker 2019
Gekerfde muur by Lord’s
Oor die jare was daar al drie Lord’s-krieketvelde. Die oorspronklike een in deur Thomas Lord in 1787 op Dorset Square in Marylebone ('n wyk in Londen) gestig. Die eerste gewone krieketwedstryd wat op Lord’s gespeel is, was 'n jaarlikse wedstryd tussen die skole Eton College en Harrow School in 1805. In 1810 is Lord’s na 'n park verplaas, en in 1814 moes hulle weer trek omdat daar 'n kanaal gegrawe moes word. Sedert 1814 is Lord’s op sy huidige plek.
Die eerste toetswedstryd wat hier gespeel is, het op 21 Julie 1884 tussen Engeland en Australië plaasgevind. Die eerste internasionale eendagwedstryd (EDI) het op 26 Augustus 1972 tussen Engeland en Australië plaasgevind. Lord’s is al tydens vyf krieketwêreldbekers vir wedstryde ingespan: 1975, 1979, 1983, 1999 en 2019. Vervolgens is op Lord’s vyf krieketwêreldbekereindstryde aangebied, meer as op enige ander krieketveld.
Bywoning: 26 000
Bywoning: 24 609
'n Wedstryd op Lord’s.
Die futuristiese mediasentrum.
Lord’s-pawiljoen, 'n ou gebou uit 1880, later herbou.
Engeland teen Nieu-Seeland in Mei 2004.
Lord’s tydens die Olimpiese Somerspele 2012.
↑ (en) "Lord's". ESPNcricinfo. Besoek op 22 Julie 2019.
↑ (en) MCC Museum – Geskiedenis, Lords.org
↑ (en) "Lord's to host record 5th final in 2019 World Cup". India TV. Besoek op 22 Julie 2019.
↑ (en) "Australia v West Indies". ESPNcricinfo. Besoek op 22 Julie 2019.
↑ (en) "India defy the odds". ESPNcricinfo. 2 Junie 2008. Besoek op 22 Julie 2019.
Wikimedia Commons bevat media in verband met Lord’s.
(en) Lord's se amptelike webtuiste
(en) "Lord's Cricket Ground". Encyclopædia Britannica. Besoek op 22 Julie 2019.
Ontsluit van "https://af.wikipedia.org/w/index.php?title=Lord’s&oldid=2018038"
Die bladsy is laas op 22 Julie 2019 om 18:15 bygewerk.